Το διαμέρισμα της κ. Γιώτας ανταποκρίθηκε απόλυτα στις ανάγκες μας! Νιώσαμε σαν στο σπίτι μας από την πρώτη στιγμή που μπήκαμε! Άνετο, ζεστό, φωτεινό, πεντακάθαρο, με μοσχομυριστά αφράτα σεντόνια να μας περιμένουν στρωμένα μετά από το κουραστικό μας ταξίδι. Είναι κεντρικότατο και μπορείς να πας οπουδήποτε με 5 λεπτά περπάτημα, παρόλα αυτά είναι πάρα πολύ ήσυχο και ασφαλές. Η κ. Γιώτα δε, γλυκύτατη και εξυπηρετικότατη, είναι έτοιμη να σου δώσει ό,τι χρειάζεσαι για να περάσεις όσο πιο όμορφα γίνεται. Εγώ και η μητέρα μου περάσαμε 3 πολύ ευχάριστες μέρες στο διαμέρισμα αυτό. Σίγουρα θέλω να απολαύσω ξανά στο μέλλον τη φιλοξενία της κ. Γιώτας και το συνιστώ ανεπιφύλακτα σε όλους!